Държавен вестник, бр. 51, 2010 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  51
тите на структурата на Холдинговия фонд по 
JEREMIE) (първоначалните разходи), като се 
постига съгласие, че: 
	
(a)	 в случай на превеждане на транша съглас­
но член 3.1 (или член 6.5 в зависимост от 
случая) разумно доказаните първоначални 
разходи за времето между подписване на 
първоначалното Финансово споразумение 
(т.е. 27 май 2009 г.) и подписване на това 
споразумение, ще бъдат префактурирани 
от ЕИФ на ДСЦ след учредяването му 
от ЕИФ, в съответствие с условията на 
Измененото рамково споразумение и 
това споразумение и ще бъдат считани 
за допустим разход, при условие че пър­
воначалните разходи следва да са в съот­
ветствие с прага, определен в член 43 (4) 
от Регламента за изпълнение (този праг, 
за избягване на съмнения, изчислен за 
периода от подписване на първоначалното 
Финансово споразумение до подписване 
на това споразумение); и
	
(b)	 в случай че траншът не бъде преведен и 
ЕИФ прекрати това споразумение съглас­
но член 12.3(b)(i) или това споразумение 
бъде прекратено на друго основание преди 
предоставянето на транша, разумно дока­
заните първоначални разходи за времето 
между подписване на първоначалното Фи­
нансово споразумение (т.е. 27 май 2009 г.) 
и влизането в сила на прекратяването 
ще бъдат заплатени от МИЕТ на ЕИФ 
при такова искане от ЕИФ независимо 
от това, дали тези първоначални разходи 
се считат за допустим разход или не; за 
избягване на съмнения не се дължат и 
не са платими каквито и да е разходи за 
управление на средствата и разходи за 
управление на допълнителните средства, 
в случай че първоначалните разходи са 
заплатени на ЕИФ при прекратяване на 
това споразумение преди предоставяне на 
транша. 
7.6. ЕИФ ще предоставя на Инвестиционния 
борд прогнозата за годишни свързани разходи за 
всяка календарна година не по-късно от 30 ноември 
на предходната календарна година, като прогнозата 
за годишни свързани разходи за 2010 г. следва да 
бъде предоставена от ЕИФ на Инвестиционния 
борд на неговото първо заседание. 
Ако ЕИФ получи възражения от Инвестицион­
ния борд във връзка със свързаните разходи, ЕИФ 
има право – ако прецени, че е правилно – в срок 
15 дни от получаването, да вземе под внимание 
тези възражения с дължимата грижа и да пред­
приеме действия, които счита за подходящи в тази 
връзка, включително и дискутиране на възражени­
ята с Инвестиционния борд и/или управляващия 
орган и може по свое усмотрение да предостави 
изменена прогноза за годишни свързани разходи 
до Инвестиционния борд. 
Доколкото (i) са реално направени и (ii) е на­
лице съответната документация, която ги доказва, 
свързаните разходи се считат за допустими разходи. 
Това следва да бъде преценено от одиторите на 
ДСЦ като част от външния одит на ДСЦ, като 
копие от доклада на одиторите трябва да бъде 
предоставяно на МИЕТ заедно с доклада за годиш­
ните разходи в съответствие с член 11 на Писмото 
за разходи. За избягване на съмнения страните 
потвърждават, че съответствието на свързаните 
разходи с критериите за допустимост, определени 
в регламентите за Структурните фондове на ЕС 
и националното законодателство, е отговорност 
единствено на Република България. 
7.7. Страните потвърждават, че при осъществява­
нето на ФП операциите ще възникнат допълнителни 
разходи, които ще включват сумите, платими на 
финансовите посредници за осъществяване на ФП 
операциите по оперативните договори. За избягване 
на съмнения такива допълнителни разходи няма 
да се отнасят към разходите за управление или 
последващите разходи за управление, а предста­
вляват отделен разход, който е допустим съгласно 
регламентите на структурните фондове на ЕС, 
доколкото е в рамките на праговете, определени 
в член 43 (4) на Регламента за изпълнение. 
8. Недопустими разходи
8.1. Недопустимите разходи ще бъдат валидно 
плащани във времето от ЕИФ за срока на дейст­
вие на това споразумение от наличните средства 
в банковата сметка за недопустими разходи по 
JEREMIE към съответния момент или от банко­
вата сметка за допълнителни средства – в случай, 
че не са налични средства в банковата сметка 
за недопустими разходи по JEREMIE, доколкото 
тези разходи са одобрени от управляващия орган. 
8.2. ЕИФ ще предоставя на Инвестиционния 
борд прогноза за годишните недопустими разходи 
за всяка календарна година не по-късно от 30 но­
ември на предходната календарна година, като 
прогнозата за годишните недопустими разходи за 
2010 г. следва да бъде предоставена от ЕИФ на 
Инвестиционния борд на неговото първо заседание.
8.3. По всяко време, когато ЕИФ предвиди 
недопустими разходи, ЕИФ трябва да изпрати 
до управляващия орган искане за финансира­
не, включващо и съответната сума и време за 
плащане, кратко описание на причините за този 
недопустим разход и основанието за недопусти­
мостта му. Управляващият орган трябва в срок 
30 дни от получаването на искането да одобри или 
отхвърли искането, като (i) в случай на одобрение 
решението трябва да предвижда плащане на съот­
ветната сума в съответствие с одобреното искане 
и (ii) не е необходимо допълнително одобрение 
от управляващия орган във връзка с плащането 
на недопустими разходи, предвидени в прогноза 
за годишните недопустими разходи, одобрени от 
Инвестиционния борд. В случай че не са налич­
ни средства в банковата сметка за допълнителни 
средства, управляващият орган пристъпва към 
плащането на съответните недопустими разходи. 
9. Инвестиционна стратегия
9.1. ДСЦ и ЕИФ, действайки съгласно Дого­
вора за Холдингов фонд, изпълняват дейността 
на Холдинговия фонд в съответствие с Инвести­
ционната стратегия, която следва да отговаря на 
следните изисквания:
	
(a)	 Инвестиционната стратегия определя об­
щата стратегия и инструментите, използ­
вани при управлението на Холдинговия 
фонд по JEREMIE.